6 vas toe polisie op yskaste vol vleis afkom | Netwerk24
Deur Alet van der Walt 14 November 2019 11:02
Konst. Tshepang Khaka, speursersant Mokone Malenga en ao. Matsobane Mokau by van die vleis waarop die polisie beslag gelê het. Foto: Sapd
Dit word verbind met vee ter waarde van R72 000 wat Maandag op 'n plaas in die omgewing gesteel is, sê brig. Motantsi Makhele, polisiewoordvoerder.
Makhele sê polisielede van die veediefstal-tak op Bultfontein het op 'n wenk reageer en Woensdag huise besoek waarvandaan vleis in die Makeleketla-woonbuurt verkoop word.
Volgens Makhele tree polisielede tans op in die veldtog vir 'n veiliger feesgety.
Makhele sê vleis ter waarde van R30 000 is gevind. Ses verdagtes, tussen 35 en 50 jaar oud, sal Vrydag in Winburg in die hof verskyn.
Ao. Matsobane Mokau, speursersant Mokone Malenga en konst. Tshepang Khaka het saamgewerk om die ses mans vas te trek.